###### РЕГИОНАЛНА ЗДРАВНА ИНСПЕКЦИЯ - ПЛЕВЕН

**З А П О В Е Д**

**№ РД-10-104/10.05.2019 г.**

На основание чл.10а, ал. 1 от Закона за държавния служител и чл.13, ал.1 от Наредбата за провеждане на конкурсите за държавни служители:

**З А П О В Я Д В А М :**

**1**.Да се проведе конкурс, при условията и по реда на ЗДСл и НПКДС, за заемане на една щатна длъжност „ГЛАВЕН ИНСПЕКТОР” в дирекция “Медицински дейности”, отдел „Организация и контрол на медицинските дейности“ при РЗИ-Плевен, при следните условия:

**2.**Определям минимални изисквания за заемане на длъжността, както следва:

2.1. минимална образователно-квалификационна степен - бакалавър

2.2. минимален професионален опит - 2 години

2.3. минимален ранг – IV младши

**3.**Определям допълнителни и специфични изисквания и квалификации:

3.1.професионално направление - фармация или медицина

3.2.образователна квалификационна степен за заемане на длъжността - магистър по фармация или магистър по медицина

3.3.призната медицинска специалност да се счита за предимство за кандидата

3.4.компютърна грамотност с MS Office, Outlook, Internet да се счита за предимство на кандидата

3.5.кандидатите да познават следните закони и подзаконови актове по тяхното приложение: Закон за здравето; Закон за лечебните заведения; Закон за трансплантация на органи, тъкани и клетки; Закон за лекарствените продукти в хуманната медицина; Закон за кръвта, кръводаряването и кръвопреливането; Закон за съсловните организации на лекарите и лекарите по дентална медицина; Закон за държавния служител; Устройствения правилник на МЗ; Устройствения правилник на РЗИ; Закон за наркотичните вещества и прекурсорите; Закон за съсловната организация на мед. сестри, акушерките и асоциираните мед. специалисти, на зъботехниците и на помощник фармацевтите; Закон за съсловната организация на магистър-фармацевтите.

3.6.кандидатите да притежават:

- способност за планиране, организация и контрол на собствената си работа;

- способност за работа в екип;

- способност да работят добре под напрежение.

**4.**Конкурсът да се проведе чрез решаване на тест и интервю.

**5.**Определям необходими документи за участие в конкурса, както следва:

5.1.писмено заявление по образец, определен съгласно Приложение №2 към чл.17, ал.1 от НПКДС

5.2.декларация от лицето по чл.17, ал.2, т.1 от НПКДС /по образец/

5.3.заверено с подписа на кандидата копия от документи за придобита образователно-квалификационна степен и документ за придобита специалност /ако кандидатът разполага с такъв/

5.4.заверено с подписа на кандидата копия от документ за компютърна грамотност /ако кандидатът разполага с такъв/

5.5. заверени с подписа на кандидата копия от документи, удостоверяващи продължителността на професионалния опит

**6**.Длъжностната характеристика за заемане на длъжността да се предоставя на кандидатите при подаване на документите за участие.

**7**.Определям място, срок и условия за подаване на документите, както следва:

-Област, община, населено място: гр.Плевен, Плевенска област.

-Адрес: ул.Княз Ал. Батенберг І №7, сградата на РЗИ, Звено за административно обслужване.

-Административно звено: Дирекция АПФСО

-Лице за контакт: Г. Сотирова – директор на дирекция АПФСО

Телефон: 064/82-33-04

-Краен срок за подаване на документите**: 23.05.2019 г**

-Ден за публикуване на обявата: **13.05.2019 г**

**8**.Определям общодостъпно място, на което ще се публикуват списъци и други съобщения във връзка с конкурса:информационно табло във фоайето на централния вход в сградата на РЗИ и интернет страницата на РЗИ.

**9**.Оповестяването на конкурса да се извърши с публикуване на обявление в регистъра по чл.61, ал.1 от Закона за администрацията, в специализиран сайт за търсене на работа -Zaplata.bg и на интернет страницата на РЗИ–Плевен. Обявлението да се постави и на общодостъпното място по т.8.

Изпълнението на заповедта възлагам на директора на дирекция АПФСО при РЗИ-Плевен.

Контрол по изпълнението на заповедта възлагам на главния секретар на РЗИ-Плевен.

Директор:…………..

/д-р Ат. Гарев/